הוועדה המיוחדת לזכויות הילד, כנסת 19, פרוטוקול מספר 70, 2014-07-14 13:30

אורלי לוי אבקסיס: שלום לכולם.

אורלי לוי אבקסיס: אנחנו פותחים את הישיבה המיוחדת של הוועדה לזכויות הילד.

אורלי לוי אבקסיס: היום ה-14 ביולי 2014, ט"ז בתמוז התשע"ד.

אורלי לוי אבקסיס: הנושא היום הוא פעילות מעונות היום בעיתות חירום – לאור היציאה למבצע צוק איתן.

אורלי לוי אבקסיס: הגיעו אלי לא מעט פניות ממי שמפעיל את המעונות לגיל הרך.

אורלי לוי אבקסיס: באמת יש שם אי וודאות מוחלט, למשל מה עליהם לעשות בזמני אזעקה.

אורלי לוי אבקסיס: לדוגמה, כשמדברים על גוש דן ששם רוב המעונות הם ללא מרחב מוגן או שהמרחב המוגן נמצא במרחק שאי אפשר, גם אם נהפוך את כוח האדם או נוסיף כוח אדם, אי אפשר בדקה וחצי להכניס את כל הפעוטות הללו למרחבים מוגנים.

אורלי לוי אבקסיס: יש כאן סכנת חיים.

אורלי לוי אבקסיס: נאמר לי על ידי אחת מהנציגות 'תקשיבי, הסיכוי שפגיעה באחד הילדים תתרחש מנפילת טיל היא הרבה פחות מהסכנה שהילדים יפצעו תוך כדי הפאניקה כתוצאה מההכנסה של כל הילדים למרחב מוגן, בהרבה פעמים הוא לא סמוך לגן.

אורלי לוי אבקסיס: הם די מבולבלים, מצד אחד מה פיקוד העורף אומר, מצד שני מה אומר משרד הכלכלה, איפה האחריות.

אורלי לוי אבקסיס: השאלה המתבקשת היא שאלת כוח אדם.

אורלי לוי אבקסיס: אולי במצבים כאלה אפשר לבחון אופציה של בנות שירות לאומי או חיילות בשירות סדיר, בהחלט להוסיף כוח אדם כדי לעמוד בהנחיות.

אורלי לוי אבקסיס: יש חוסר אחידות בין ההנחיות ועולה שאלה לפי איזו הנחייה לפעול.

אורלי לוי אבקסיס: בבקשה ליאורה מינקה יושבת ראש "אמונה" לאחר מכן נעבור לליזה ריבקין מ"נעמ"ת.

אורלי לוי אבקסיס: תנו לנו דוגמא.

אורלי לוי אבקסיס: ולאחר מכן נפנה לכל מי שירצה להוסיף בסוף נפנה למשרד הכלכלה ונשאל אותם איפה הדברים עומדים.

אורלי לוי אבקסיס: בבקשה ליאורה.

<ליאורה מינקה: בראש ובראשונה אני רוצה להודות לך חברת הכנסת אורלי לוי אבקסיס.

<ליאורה מינקה: אני מאמינה שעצם קיום הישיבה הזאת, ישיבה דחופה, גם עוררה חלק מהפעילות במשרד הרלוונטי.

<ליאורה מינקה: יכול להיות שזה היה קורה לבד.

<ליאורה מינקה: אני שמחה על קיום הישיבה הזאת שבעקבותיה נקבעה עכשיו ישיבה - - -

אורלי לוי אבקסיס: היא לא נקבעה קודם שהוועדה קבעה את התאריך?

<ליאורה מינקה: לא ידוע לנו על זה.

<ליאורה מינקה: בכל אופן מבחינת הזמנים הזימון לישיבה הזאת הגיע אלינו לפני הזימון לישיבה של הבוקר.

מרדכי יוגב: רק כדי שתדעו כמסגרת, יש בקשות לדיון דחוף שאני ביקשתי לוועדה שלך, אבל כנראה שדקה לפני ביקשה חברת הכנסת מיכל בירן ואחרים דיון בוועדת הכלכלה, אני התייחסתי גם לתגבור כוח אדם בחירום וגם לממדים ולמרחבים המוגנים או למיגון המרחבים של 0 עד 7 ועד 40.

אורלי לוי אבקסיס: אנחנו כאן מגיל אפס על שלוש.

<ליאורה מינקה: הוא מתכוון לקילומטרים.

מרדכי יוגב: אני לא רואה מיהם נציגי משרד הכלכלה.

<איטה עטייא: אני סגנית מנהלת האגף, של מלי בנוגע למעונות יום.

מרדכי יוגב: אז נזמין אותה שוב לדיון דחוף כי אני מתגעגע לראות אותה.

מרדכי יוגב: בשורה התחתונה, תדעי שיש דיון משלים לזה.

<ליאורה מינקה: אנחנו רצינו לעלות כשלב ראשון.

<ליאורה מינקה: זו הבעיה של ההוראות הסותרות בין פיקוד העורף לבין הרשויות שבהחלט מותירות אותנו עם בעיה.

<ליאורה מינקה: אני מבינה שהיום היה ניסיון להתחיל לתת לעניין הזה מענה.

<ליאורה מינקה: בכלל יש לנו בעיה עם הרגולציה, אני מבקשת להסביר שכל אחד מהאנשים היושבים פה, מנהל גוף או מנהל ארגון בסדר גדול הרבה יותר מחלק ניכר מהרשויות.

<ליאורה מינקה: בסופו של דבר ראשי הרשות עושים מה שהם מבינים.

<ליאורה מינקה: אנחנו היינו מאוד מאוד שמחים שיסמכו ויבינו שגם לנו יש שיקול דעת ושאנחנו לא יכולים לקבל הנחתות.

<ליאורה מינקה: מה עוד, - - -

אורלי לוי אבקסיס: תני לנו דוגמה.

<ליאורה מינקה: אנחנו מקבלים הנחיה לגבי הילדים שנמצאים בטווח 7 ק"מ עד 40 ק"מ.

אורלי לוי אבקסיס: מבחינת 7 עד 40 הכוונה לקילומטרים.

<ליאורה מינקה: להכניס את הילדים לממד או לאזור מוגן.

<ליאורה מינקה: מגדיל לעשות נציג פיקוד העורף שאומר לרוץ ולשכב עם הידיים על הראש.

<ליאורה מינקה: אני ניסתי להתאמן עם הנכדה שלי בת חצי שנה, היא לא הסכימה - - -

אורלי לוי אבקסיס: אם בגיל חצי שנה היא הייתה יכולה יכולת להכניס אותה.

אורלי לוי אבקסיס: .

<ליאורה מינקה: וגם הייתה לה בעיה, היא יודעת לעשות אחת שתיים שלוש, ידיים על הראש, אבל זה המקסימום.

<ליאורה מינקה: בקיצור, ברור שההנחיות של פיקוד העורף - - -

אורלי לוי אבקסיס: אני רוצה להבין, ההנחיות של פיקוד העורף הן לגשת כעת לפעוטות ולומר להם כשיש אזעקה ואין מרחב מוגן בקרבת מקום, יש לשכב ולשים ידיים על העורף?

<איטה עטייא: לא.

<איטה עטייא: לא.

<ליאורה מינקה: למה לא.

<ליאורה מינקה: אלו ההנחיות של פיקוד העורף שאתם שלחתם אלינו בשם פיקוד העורף.

<ליאורה מינקה: אלו ההנחיות שאתם שלחתם אלינו כמסמך של פיקוד העורף.

<ליאורה מינקה: א', 'המרחב הכי מוגן שיש', אני גם לא מבינה 'הכי מוגן שיש', או שיש מרחב מוגן או שאין מרחב מוגן, אם זה הכי מוגן שיש שיואילו האנשים המוסמכים או ממשרד הכלכלה או מפיקוד העורף לעשות סקר של מעונות היום ולהגיד לנו מה זה נקרא 'מרחב מוגן' ואיך הם מגדירים היום - - -

אורלי לוי אבקסיס: איך מוגדר היום מרחב מוגן?

<ליאורה מינקה: אצלנו מוגדרים מרחבים מוגנים במקומות יש לנו מקלטים, המקלטים לא יכולים לקלוט את כל ילדי המעון.

<ליאורה מינקה: אנחנו נאצלים להפעיל שיקול דעת, לקבל את הילדים שהוריהם עוסקים במקצועות נדרשים, כלומר, בסופו של דבר אנחנו כמפעילי מעונות נדרשים להפעיל הרבה מאוד שיקול דעת ומצד שני לא נתונים לנו את שיקול הדעת.

<ליאורה מינקה: זאת אומרת, מנחיתים הנחיות, כאמור, לא מדויקות ולא מספיק ברורות.

<ליאורה מינקה: אנחנו מבקשים הבהרות ואנחנו מקבלים הבהרות בעל פה שהן שונות מההבהרות שבכתב.

<ליאורה מינקה: אגב, אני נוכחתי אתמול - - -

אורלי לוי אבקסיס: סליחה, מה המרחק של המרחבים המוגנים בתוך כיתה כזאת כדי שהיא תיפתח בימים של לחימה?

<ירון מלך: זה משתנה ממעון למעון.

<ירון מלך: זה לא משהו קבוע.

אורלי לוי אבקסיס: אין איזה גרף, הנחיות מסוימות שאומרת שכיתת גן עם 20 או 30 - - -

<ירון מלך: בואו נעצור, אנחנו כיתת מעון, אנחנו לא כיתת גן.

<ירון מלך: יש הבדל כי אם אנחנו מתחילים מא' ההוראות הן שדין ילד בבית הספר כדין פעוט במעון.

<ירון מלך: אין הבדל בהוראות בין הקייטנה - -

אורלי לוי אבקסיס: מה זאת אומרת, ילד בכיתה א' יכול להבין את הרציונל ויכול להבין את ההנחיה שאומרת לרוץ למקלט.

אורלי לוי אבקסיס: את הפעוט אתה צריך לאסוף על הידיים ולרוץ איתו.

<ירון מלך: זה הנחייה של פיקוד העורף וחבל שהנציג שלו לא פה.

<ירון מלך: קייטנות, מוסדות חינוך/מעונות יום, מתייחסים לזה כחבילה אחת.

<ירון מלך: אני לא חושב - - -

פנינה תמנו: מכורח המציאות או מחוסר מחשבה?

<ירון מלך: כנראה מחוסר הבנה.

יעקב מרגי: או שמקיימים דיון בלי כפפות או שלא מקיימים דיון.

יעקב מרגי: אני לא מכיר דיון בלי כפפות.

יעקב מרגי: אתה לא יכול לייחס למשרד הכלכלה חוסר הבנה.

יעקב מרגי: אנחנו מדברים על ממשלה, פיקוד העורף, משרד הכלכלה, כולם אמונים ואף אחד לא זורק את האחריות האחד על השני.

יעקב מרגי: לא יתכן שבמדינה שנמצאת במצב שהיא נמצאת דברים כאלה יקרו.

יעקב מרגי: כולנו כהורים וכבעלי תפקידים כאלה ואחרים יודעים איך נראה מבנה של מעון יום.

יעקב מרגי: אנחנו יודעים שבמעון יום יש מקסימום שלוש מיטות שהם המדד, המקלט.

יעקב מרגי: אני חושב שבמציאות שלנו משרד הכלכלה לא צריך לתת אישורים למבנים שאין בהם - - - <קריאה:> אבל מעונות נבנו לפני עשרים שנה.

יעקב מרגי: אין מה לעשות.

יעקב מרגי: הגיע הזמן, אנחנו במדינה שהיא בעשור השביעי שלה, אני אומר שלא יתכן לומר שזה מחוסר הבנה.

יעקב מרגי: זה לא מחוסר הבנה, פעילות המעון צריכה להיות במרחב מוגן.

פנינה תמנו: חבר הכנסת יעקב מרגי, צריך לעשות הפרדה בין השאלה בכמה מבנים חסרים בהם ממד לבין השאלה להתייחסות הזאת שהיא מחוסר - - -

אורלי לוי אבקסיס: השאלה הפשוטה היא האם ההנחיות מתאימות לגילאים הרלוונטיים.

אורלי לוי אבקסיס: מצד שני האם כוח האדם יכול למלא אחר ההוראות של פיקוד העורף כדי להגן על אותם ילדים שלא יכולים להגן על עצמם או שלא יכולים לרוץ בכוחות עצמם.

<איטה עטייא: בהקשר לחינוך כן או לא.

<איטה עטייא: אני מבקשת קצת היסטוריה.

<איטה עטייא: עד לפני חצי, אפילו פחות, מעונות היום הוגדרו על ידי מדינת ישראל, קרי פיקוד העורף, מפעל חיוני.

יעקב מרגי: במחשבה על ההורים ולא על הילדים.

<איטה עטייא: על ההורים שעובדים, כך או כך הם פותחים.

<איטה עטייא: איך אמרה נציגת פיקוד העורף, 'יפתחו בשדה עם אוהל'.

<איטה עטייא: אכן באו ארגוני הנשים ואכן הייתה עובדה משותפת שלנו, אמרנו שזה לא הגיוני שילד בגן שהוא בן שנתיים ועשרה חודשים יישב בבית וילד בן תשעה חודשים ירוץ מתחת לטילים.

<איטה עטייא: אמרנו, בואו נוותר על המפעל החיוני הזה ונצמיד אותם למערכת החינוך, מה שעושה מערכת החינוך נעשה במעונות היום.

<איטה עטייא: קודם כל החרב הזאת ירדה להם מהראש.

אורלי לוי אבקסיס: השאלה היא הרבה מעבר לזה.

אורלי לוי אבקסיס: השאלה היא אם ילד בכיתה א' או ב', כשאתה שומע אזעקה אתה אומר לו 'תרוץ למרחב המוגן עם הידיים על הראש'.

אורלי לוי אבקסיס: ילד בין שלושה חודשים, את יודעת מה עושים בין הריסות, איך אתה רץ עם תינוקות.

אורלי לוי אבקסיס: הרי מגיל שלושה חודשים הם מקבלים את הפעוטות הללו.

אורלי לוי אבקסיס: האם לא ראוי שבמקרים מסוימים אנחנו ניתן הנחיות שמתאימות לגיל, שמתאימות לכוח האדם שם?

<איטה עטייא: זה החלק השני, את רוצה שאגיד כעת?

אורלי לוי אבקסיס: את רוצה לשמוע את כל הטענות קודם?

<איטה עטייא: אמרתי שהחרב של המפעל החיוני ירדה להם מהראש וזה לא היה פשוט.

<איטה עטייא: זה לא היה פשוט כי פיקוד העורף לא ויתר כל כך מהר.

<איטה עטייא: עשר שנים שהוא ויתר - - -

פנינה תמנו: אני חושבת שאין בכלל ספק שצריך להפריד.

פנינה תמנו: במעון של הילד שלי ההורים עשו חלוקה, אמרתי להם, 'גם אני פה אני לא יכולה לסייע לכם'.

פנינה תמנו: כעת אנחנו ארבע נשים שנמצאות עם הילדים, איך אנחנו אומרות לאסוף את הילדים?

פנינה תמנו: הם אמרו לי 'יש לנו טריק, שמים שלושה-ארבעה ילדים באותו לול ומתחילים לרוץ עם זה'.

פנינה תמנו: זה מסוכן.

פנינה תמנו: <קריאה:> בתנאי שאין מדרגות.

פנינה תמנו: ברור שהשאלה שאת העלית בנוגע לילד שכבר מבין שהוא צריך לרוץ כשהוא מקבל הנחייה לבין ילדים שלא יכולים לעשות את זה - - -

אורלי לוי אבקסיס: מה קורה עם הילדים שישנים, תינוקות?

<ירון מלך: תתחילי קודם עם הערים.

<ירון מלך: נניח שאנחנו כבר במצב טוב, המבנה קיים ויחסית המבנה חדש, יש ממד או מקלט או מה שלא יהיה, אבל מעון תקני במדינת ישראל הוא 77 ילדים, זה מדויק.

<ירון מלך: ל- 77 ילדים אין שום ממד.

<ירון מלך: הייתי בסיור וראיתי מקלטים שמסוגלים להכיל ערים שלמות.

<ירון מלך: נתקלתי בזה, אבל ברוב המקומות הממדים יכולים להכין 20-30 ילדים.

<ירון מלך: מה קורה אז?

<ירון מלך: מי אחראי להגיד איזה ילדים יכנסו ואילו ילדים לא יכנסו?

אורלי לוי אבקסיס: אתם צריכם לקבוע מהם סדרי העדיפויות של הילדים - - -

<ירון מלך: אנחנו מאוד לא רוצים לקבוע כזה דבר.

אורלי לוי אבקסיס: אתם צריכים לקבוע?

<ירון מלך: אנחנו נאלצים לקבוע כי אף אחד לא מנחה אותנו.

<ירון מלך: האם רצים עם העגלות, תכניסי שש עגלות לתוך לולים כאלה.

יעקב מרגי: בוא נאמר ביושר.

יעקב מרגי: כמה הורים בטווח של 7 ק"מ עד 40 ק"מ - - -

<ירון מלך: עזוב 7 עד 40.

יעקב מרגי: לא שמעת מה השאלה.

יעקב מרגי: בימים האלה, כמה אימהות אמיצות יש ששולחות את הילדים?

<ירון מלך: אני אענה לך.

<ירון מלך: במרחק 7 ק"מ עד 40 ק"מ לא הייתה בעיה, המעונות היו סגורים.

<ירון מלך: אתמול הייתי בתל אביב, הסתובבתי - - -

אורלי לוי אבקסיס: הייתה הוראה להחזיר את המערכת לפעולה.

<ליאורה מינקה: בחלקה זו הייתה החלטה שלנו.

<ליאורה מינקה: צריך להבין - - -

אורלי לוי אבקסיס: גם ראשי רשויות החליטו לפתוח אותם.

אורלי לוי אבקסיס: <קריאה:> ראשי רשויות הנחו לסגור אותם.

אורלי לוי אבקסיס: סליחה חברים, בואו נעשה סדר.

אורלי לוי אבקסיס: גם לא כל ראשי הרשויות הנחו לסגור.

אורלי לוי אבקסיס: היום שמעתי שבחלק מהרשויות, אמר אותו ראש רשות 'חבר'ה, אני לא מוכן לקחת את זה על עצמי, יש כאן עניין שאומרים 'קח את האחריות', אבל הוא יכול להחמיר מבחינת החוק על הוראות פיקוד העורף, הוא אמר שהוא מעדיף להחמיר מאחר ואין לו מרחבים מגונים בתוך המעונות.

יעקב מרגי: יצא לטובה כי באשדוד הופצץ לפני כשעה סמוך לגן.

<ליאורה מינקה: אני מבקשת דקה אחת, התחלנו לדבר על המבנים ועל ההוראות הסותרות.

<ליאורה מינקה: אני רוצה לציין כאן עוד שתי נקודות מרכזיות, לדעתי.

<ליאורה מינקה: האחת, נושא של מצב, כמות ואיכות כוח האדם של המטפלות.

<ליאורה מינקה: הנקודה הנוספת היא בעיית המבנים היבילים - - -

אורלי לוי אבקסיס: הם לא בסביבת מיגון?

<יעל שמרגד: מבנה יביל הוא בעצמו לא מוגן.

אורלי לוי אבקסיס: ברור, אבל בטח שמים אותו ליד מקלט או ליד אזור מוגן.

<יעל שמרגד: לא בהכרח.

<ליאורה מינקה: גם אם כן צריך לרוץ.

<ליאורה מינקה: אלו הנקודות שביקשתי להעלות שהן מעבר לבעיית ההוראות הסותרות.

אורלי לוי אבקסיס: כמה ילדים נמצאים היום במעונות באזור של קו העימות שהוא עד 40 ק"מ?

יעקב מרגי: הם סגורים.

<ליאורה מינקה: למה?

<ליאורה מינקה: סליחה, יש לנו במרחק של 0 עד 7 יש לנו בכפר מימון, יש לנו במעגלים - - -

יעקב מרגי: אני בכוונה מדגיש את 7 עד 40 ק"מ כי מ-0 עד 7 הבניין הזה וחברי הכנסת נלחמו למגן.

יעקב מרגי: בואי לא נעשה סלט.

<ליאורה מינקה: אצלנו יש גם נחל שורק, יד בנימין, יש מאות.

יעקב מרגי: ממוגנים, אלו התקציבים.

<ליאורה מינקה: נכון ולכן אנחנו יכולים לפתוח שם בשמחה.

<ליאורה מינקה: יש לנו שם גם את המטפלות, אבל אנחנו מוכנים לפתוח.

<ליאורה מינקה: <קריאה:> כמה מעונות יש יש ל"נעמ"ת" במרחק של 7 ק"מ ל-40 ק"מ?

<ליאורה מינקה: <קריאה:> עשרות.

<ליזה רבקין: אני מנעמ"ת" ברשות

<ליזה רבקין: כם אני מבקשת לעשות איזה סדר ולומר, חזרנו זה הרגע מישיבה במשרד הכלכלה.

<ליזה רבקין: כפי שנאמר, אנחנו נגיד מה התקדם ומה לא התקדם.

<ליזה רבקין: אני אעשה סדר.

<ליזה רבקין: עד ה-7 ק"מ נבנו מעונות.

<ליזה רבקין: לאחר שהיה את מבצע עופרת יצוקה הייתה החלטת ממשלה לבנות מעונות ממוגנים, את כל המבנה עצמו.

<ליזה רבקין: לאחר שזה לקח שנים הם נבנו והם פועלים, לא נדבר על תופעות הלוואי שיש, אבל נשאיר את זה בצד, זאת החלטת מדינה.

<ליאורה מינקה: יש לך בעיית מטפלות גם במרחב של 0 לבין 7 ק"מ?

<ליזה רבקין: אמרתי שיש לי עם זה בעיה, אבל נשאיר את זה כרגע בצד.

<ליזה רבקין: מעונות בטווח ה-7 ק"מ עד 40 ק"מ, כשהתחיל מבצע צוק איתן נמסר לנו, זה האזור המטווח, לא לפתוח את המעונות בהחלטת פיקוד העורף.

<ליזה רבקין: ברור לנו שרוצים לשמור ואין לנו ספק שישנים שיקולים רחבים, כל אחד מסתכל ממשקפיו הוא, ברור לנו שרוצים לשמור על נושא של חוסן לאומי, על התדמית, על איך אנחנו נראים מול העולם ומול הציבור, לא ליצור פאניקה בקרב הציבור, לתת שירות, להמשיך שהמשק יעבוד, לתת להורים את האפשרות לצאת למקומות העבודה - - -

אורלי לוי אבקסיס: תעצרי לרגע.

אורלי לוי אבקסיס: את אומרת שהשיקולים לא היו שיקולים של ביטחון הילדים אלא שיקולים של הנראות של הציבור בעיני העולם?

אורלי לוי אבקסיס: השיקולים לא רלוונטיים.

אורלי לוי אבקסיס: את אומרת שהשיקולים של ההחלטה לפתוח לא הייתה השיקול של ביטחון הילד.

<ליזה רבקין: לא רק.

<ליזה רבקין: פיקוד העורף אומר את זה בריש גלי, אפשר לראות את זה באמצעי התקשורת, אני לא ממציאה שום דבר.

<ליזה רבקין: אני לא ממציא שום דבר, הכול נאמר בריש גלי שיש לשמור על שגרה, לשמור על חיי היום-יום של הציבור ולא ליצור בהלה ופאניקה - - -

יעקב מרגי: אבל זה לא קשור לטיעון הזה.

<ליזה רבקין: רגע, ברשותך תרשה לי ואני גם ארשה לי קצת יותר לדבר.

<ליזה רבקין: אני באה מהאזור המטווח, כרגע בין המטווחים ביותר, אשדוד.

<ליזה רבקין: תכף אני אתן לך את הדוגמה כי לזה רציתי להגיע.

יעקב מרגי: אני בטווח ה-20.

יעקב מרגי: לי יש מקלט של 60 מטר אז תביני מה יש לי במקלט, יש לי קייטנה, זה פיגוע כפול.

<ליזה רבקין: עד אתמול ידענו שבגבולות ה-40 ק"מ לא פותחים כי האזור עדיין מטווח בכמות הגדולה ביותר.

<ליזה רבקין: ראה איזה פלא, מודיעים בסביבות השעה שמונה בערב, פיקוד העורף נותן הודעה 'פותחים את המעונות ולהיות במקום הכי מוגן שיש'.

<ליזה רבקין: <קריאה:> לא.

<ליזה רבקין: 'ממד תקני בתוך - - -

אורלי לוי אבקסיס: כלומר, ההוראה היא גם כשיודעים שאין מרחב מוגן, ממד או מקלט, אומרים - - -

<ליזה רבקין: 'הכי מוגן שיש'.

אורלי לוי אבקסיס: מה זה 'הכי מוגן שיש'?

אורלי לוי אבקסיס: מתחת לשולחן, מה זה?

<איטה עטייא: חלל ללא חלונות, חלל פנימי, אלו הנחיות מפורשות של פיקוד העורף.

<ליזה רבקין: ראה איזה פלא, הכתב עוד משדר ומספר מהן ההחלטות ובדיוק רואים שיגור של טילים.

<ליזה רבקין: אני לא יודעת מי ראה את הערוץ הזה, בדיוק מראים שיגור ישר אלינו לאשדוד, זה בסדר אנחנו מתחלקים.

<ליזה רבקין: אמרתי באותו רגע, 'איפה שיקול הדעת על ביטחונם של הילדים'.

<ליזה רבקין: מכאן ראשי הערים החליטו, התאגדו וקיבלו את ההחלטה יחדיו, אם כי היו כמה ששרכו בדרך ואת זה ניתן לראות גם בהודעות שלהם בפייסובק וכדומה.

<ליזה רבקין: תוך כדי תנועה אחר כך הם שינו את דעתם.

<ליזה רבקין: מצאנו את עצמנו בגבולות עד 40 ק"מ, על פניו נראה מובן מאליו שזה צריך להיות סגור ולא משנה אם המעון ממוגן או לא ממוגן, - - -

אורלי לוי אבקסיס: אם הוא ממוגן אין לי בעיה שהוא יהיה פתוח.

<ליזה רבקין: רגע, דיברנו על הבעיה של הממוגן.

<ליזה רבקין: הבעיה של הממוגנים שאינם יכולים להכיל את כל הילדים.

<ליזה רבקין: ממוגן מבחינתי זה כמו בשדרות שכל המעון ממוגן.

אורלי לוי אבקסיס: אבל אתם יודעים שיש מקומות שבהם הסבו למשל מקלטים או גנים אחרים ממוגנים או את מערכת החינוך שהיא בחופשה היום, ששם יש אזורים ממוגנים.

אורלי לוי אבקסיס: השאלה היא, אם תהייה הצעה שכזאת, האם אתם ערוכים להעביר לשם את הפעילות?

<ליאורה מינקה: אנחנו מוכנים לזה, אנחנו עשינו מאמצים גדולים, אבל המשרד חייב לאשר לנו את המבנה החלופי.

<ליאורה מינקה: הם אומרים 'תקע החשמל הוא לא בגובה מספיק, המדפים לא מספיק'.

אורלי לוי אבקסיס: אז ההוראה האחרת שלהם היא 'תישארו באזור הלא ממוגן'.

אורלי לוי אבקסיס: לפחות שם השקע הוא במקום טוב והילדים לא יוכלו לגעת בו.

אורלי לוי אבקסיס: הבנו.

<יעל שמרגד: אנחנו קיבלנו מבנים חלופיים מהרשויות המקומיות, קיבלנו גני ילדים שסגורים, קיבלנו - - -

<ליאורה מינקה: גם אנחנו העברנו למבנה ממוגן שעבר את אישור המשרד.

<ליאורה מינקה: <קריאה:> גם זה לא פשוט כי צריך לנייד את המזון ואת הדברים האחרים.

אורלי לוי אבקסיס: זאת אומרת שאתם יכולים לפעול במבנה חלופי ממוגן.

אורלי לוי אבקסיס: אבל הם מכריחים אותם לפתוח את הכול.

<ליאורה מינקה: חברת הכנסת אורלי לוי, לחלופי הממוגן שעבר את אישור המשרד אליו אני לא יכולה להעביר למשל מזון כי המזון חייב לעבור ברכב קירור.

<ליזה רבקין: אני יכולה לציין שמשרד הכלכלה כן נעתר לשלוח נציגים שלו כדי לבחון מבנים חלופיים.

<ליזה רבקין: הוא נעתר במידית לבוא ולראות מבנים חלופיים.

<ליזה רבקין: אני רוצה להתקדם כעת לבעיה המאסיבית והעיקרית שלנו שהיא מעל 40 ק"מ כי על פניו זה נראה פשוט יותר.

<ליזה רבקין: ראשי הערים בשלב זה מאוגדים ביניהם, כמו כן אמר משרד הכלכלה שאם פיקוד נותן את ההנחיה לפתוח וראש רשות אומר לסגור, יש ללכת על המחמיר ביניהם, כלומר, ללכת לפי הנחיית ראש הרשות.

<ענת לרנר: זאת ההנחיה של פיקוד העורף שאומרת שהולכים על פי הנחיית ראש הרשות.

<ליזה רבקין: כן, כי יש לו את הסמכות לערער על ההחלטה.

אורלי לוי אבקסיס: להחמיר, הוא לא יכול להקל, הוא יכול רק להחמיר.

<ליזה רבקין: כאן עלתה לי שאלה שמתחברת לטווח מעל ה-40 ק"מ, כאן צריכים על פניו להמשיך בהחלט בחיי שגרה ולתת מענה לכולם.

<ליזה רבקין: אני מבקשת לומר שבעצם כולנו רוצים לתת מענה.

<ליזה רבקין: אנחנו כאן לא כדי לסגור מעונות, לא כדי לא לתת שירות.

<ליזה רבקין: לשם כך קמנו כארגון, לשם כך אנחנו נמצאים וזאת המטרה שלנו ושלא תהיינה כאן אי הבנות.

<ליזה רבקין: כל מה שהוא מעל 40 ק"מ, כאן מתחיל הבלגן משום שבעבר, אנחנו מדינה שלא מפיקה לקחים, מזה עשר שנים היו כמה מבצעים בדרך ודובר על מיפוי של מבנים.

<ליזה רבקין: היום המבנים הם שונים ומשונים, ישנם מבנים עם ממדים, יש מבנים ללא ממדים, ישנם מבנים עם מקלטים, שהמקלט בתוך המבנה וצריך לרדת במדרגות, ישנם מבנים שהמקלט הוא מחוץ למבנה וצריך לצאת החוצה וכדומה וכדומה.

<ליזה רבקין: עכשיו נדבר על הבעיה המהותית, ברגע ששומרים על שגרה, מה זה אומר?

<ליזה רבקין: זה אומר שאני פותחת ונותנת שירות לכל ילדי המעון.

<ליזה רבקין: המעון המינימאלי, פרוגרמה, 77 ילדים, רק היום משרד הכלכלה, נכון שמזה יומיים שלושה הוא בודק את האפשרות לתגבר באמצעות כוח אדם, נאמר לנו שהם יגייסו או שיגייסו כבר 100 חיילות ככוח אדם שישרת את כל סוגי הארגונים, 100 חיילות זה המספר.

<ליזה רבקין: אמרו לנו לפנות למנכ"ל "קרן קהילות" כדי לקבל בני נוער לתגבור כוח אדם.

אורלי לוי אבקסיס: ומה אמורים לעשות בני הנוער?

<ליזה רבקין: אמורים לבוא ולתגבר את כוח האדם.

<ירון מלך: לשבת בכניסה וכשיש אזעקה להיכנס לכיתות להרים 100 ילדים.

פנינה תמנו: יש שאלה, כולנו מבינים שזו שעת חירום ובשעת חירום מוצאים פתרונות זמניים של שעת חירום, השאלה שלי, אני רוצה לחזור להנחיות, האם ישנם ראשי רשויות וראשי ערים שאומרים, אמרתם שבדרך כלל המעונות מוצמדים למערכת החינוך ושזו החלטה שנלקחה באופן כוללני.

פנינה תמנו: האם יכול להיות מצב שבא ראש רשות שאומר 'אני רואה בעיה עם המעונות ואת המעונות אני לא מאשר'?

<ליזה רבקין: יש את זה בכול הקבוצה שאין בה מרחב מוגן, אנחנו נתבקשו לעשות וגם ראינו לנכון לעשות את זה, הזמנו וביקשנו מקציני הבטיחות של הרשויות לבוא, זה עניין של רצון טוב שלהם לבוא לשתף איתנו פעולה, הם לא חייבים, לבוא ולראות את המבנה - - -

פנינה תמנו: זה כן לחייב.

פנינה תמנו: מה השטויות האלה?

<ירון מלך: זה לא רק לחייב שייבואו הם צריכים לתת משהו כתוב.

<ליזה רבקין: הם צריכים לבוא ולומר לנו איפה המרחב הכי מוגן ואם זה אפשרי.

<ליזה רבקין: ראה איזה פלא, היו מספר קציני בטיחות שבאו ואמרו לנו, עד היום אני מתמודדת איתם, אמרו לי 'המבנה לא תקין בעליל.

<ליזה רבקין: בעליל לא תקין'.

<ליזה רבקין: בשלב הראשון, ביומיים הראשונים הייתה את ההנחיה ממשרד הכלכלה לפנות לקציני הבטיחות ולבדוק מי המחמיר, פיקוד העורף או קצין הבטיחות ועל פיו לפעול.

<ליזה רבקין: כעבור יומיים שינו את ההחלטה, יש לי את זה בכתוב, 'אנחנו לא מכירים את קציני הבטיחות אלא אם ראש העיר נותן לנו הוראה מפורשת'.

אורלי לוי אבקסיס: שאני אבין, קצין הבטיחות שלו בעצם יש את ארגז הכלים ויש לו את כל הידע כדי לקבוע מה הסיכון, הוא זה שאמור לומר אם לפתוח או לא? תני לי לנחש לרגע, רוב הקציני בטיחות אמרו 'לא תקין לא לפתוח או להגביל את מספר הילדים, אז הבינו שזה לא ישרת את הנראות של שגרה, של אנחנו חיים עדיין - - -

<ליזה רבקין: כן, זו דעתי.

אורלי לוי אבקסיס: לכן הורידו אותם לגמרי מהמשחק.

<ליזה רבקין: אלא אם ראש העיר ייתן בכבודו הנחיה.

<ליזה רבקין: אני יודעת שראשי ערים לא מוכנים, מה הם עובדים אצלי?

<ליזה רבקין: כאן נוצרה לנו בעיה, מצד אחד אנחנו רוצים לתת שירות ונכון שמשרד הכלכלה אמר למצוא מבנים חלופיים.

<ליזה רבקין: שוב אני מזכירה, זה רצון טוב של הרשות לתת מבנים חלופיים, הם לא חייבים לי, אבל אם נוצר לי עימות עם קצין הביטחון בעיריית רחובות, אני אתן את הדוגמה האישית של נעמ"ת, קצין הבטיחות מורה לי על מעון מסוים ואומר לי 'את מסכנת את הילדים ואת פותחת את זה', ואני נאלצת לפתוח, אבל עכשיו הוא גם לא ייתן לי שום מבנה חלופי.

<ליזה רבקין: לשם הגעתי.

<ליזה רבקין: .

<ליזה רבקין: זה לא רק שיתוף פעולה בשטח.

<ליזה רבקין: אל לנו לשכוח שבסופו של דבר גם במבנה ממוגן קשה להכניס את כל הילדים בזמן קצר לממד.

אורלי לוי אבקסיס: תודה רבה.

אורלי לוי אבקסיס: חבר הכנסת מרדכי יוגב.

מרדכי יוגב: אני אדבר כעת בגלל שיש לנו גם דיון סייעתי.

מרדכי יוגב: אני בדרך כלל אוהב לדבר אחרי שאני שומע.

מרדכי יוגב: כאן שמענו את נציגת "נעמ"ת" ואת "אמונה".

מרדכי יוגב: כבוד היושבת ראש, חברת הכנסת אורלי לוי אבקסיס ראשית אני חושב שהדיון חשוב מאוד.

מרדכי יוגב: אני מבקש לעלות כמה נקודות שלדעתי אנחנו צריכים להמשיך גם איתן חוץ ממה שצריך באופן דחוף כי זה המצב.

מרדכי יוגב: אחת, אני חושב שהדיון העמוק בנושא העברת חינוך בגיל הרך ממשרד החינוך כולל נקודת התורפה של אחריות הרשויות, הרשויות כן חשות אחראיות לחינוך החל מגיל 3 , אבל עד 3 זה מבוזר.

מרדכי יוגב: בסוף זה ראשם של הילדים שהם הכי רגישים והם העתיד של כל מקום וכל רשות.

מרדכי יוגב: הנושא של העברת החינוך של הגיל הרך למשרד החינוך, קרי, שהילד הוא במרכז ולא אפסנאות שאימא הולכת לעבודה ומאפסנת אותו, חלילה לא באתי לפגוע באף אחד, זה נושא שצריך לעלות לדיון עומק בוועדה.

מרדכי יוגב: שתיים, מצב חירום מיוחד בעורף, העליתי את זה קודם בוועדת חוץ וביטחון, בעצם הוא נוצר כדי שהמשק לא יצטרך לשלם את כל מה שקורה במצב חירום שאז המשק נסחף לעומק כלכלי עם המון הוצאות והמון דברים ויש לזה השלכות.

מרדכי יוגב: הוא לא נתן את המענה, ביקשתי מראש הוועדה, חבר הכנסת אלקין שיבקש ממשרד ראש הממשלה או מהמוסד לביטוח לאומי לקחת את כל הפרמטרים של מצב חירום בעורף כולל גם הפעלת מעונות, גם מבני התעשייה, גם הכנת בתי חולים שזה כן נעשה למוכנות של ביה"ח ברזילי ובית החולים סורקה לרוקן את עצמם, בירושלים ואחרים מגבים אותם.

מרדכי יוגב: לראות את כל ההגדרות הללו ביחס להפעלת מעונות שזה הילדים או הדברים הכי רגישים.

מרדכי יוגב: כאן יש פרמטרים שאני חושב שלהם כן צריך לתת את המענה במידית ולשים אותם כנכס צאן ברזל.

מרדכי יוגב: צריך כאן את נציג פיקוד העורף או הממונה על העורף.

מרדכי יוגב: אני מציע לפעם הבאה הממונה היום על העורף וזה יושב אצלו גם כאזרח, או את המוסד לביטוח לאומי.

מרדכי יוגב: דבר ראשון לדבר על תוספת כוח אדם בהגדרה של אותן חיילות או בנות שירות לאומי.

מרדכי יוגב: בני נוער תמיד טוב, אבל בהגדרה זה צריך להיות משהו יותר חלוט וזה יתפתח מזמן לזמן, פלוגות העורף ואחרים.

מרדכי יוגב: את הכמות אתם תגידו אם זה לילדים זוחלים או לגלאי 0 עד שנה, אחד לשלושה.

מרדכי יוגב: המספר להולכי על שתיים אפשר להסתפק בפחות.

מרדכי יוגב: מבינים כאן למה אני מתכוון.

מרדכי יוגב: זה תלוי גם בתקן.

מרדכי יוגב: התקן מאפשר יותר בחריגה אם אני זוכר נכון.

מרדכי יוגב: אפס עד גיל שנה זה 16 עם חריגה, יש את זה לפי הגילאים.

מרדכי יוגב: זה מבחינת תוספת כוח אדם.

מרדכי יוגב: הדבר השני הוא מבחינת המרחבים המוגנים, ראשית יש לנו כאן את טווחי האיום המוגדרים, בדרום זה מ-0 עד7 ועד 40.

מרדכי יוגב: אני רוצה שניתן את הדעת דווקא לצפון כי בצפון האיום הוא פי עשר.

מרדכי יוגב: בכל הדברים אנחנו צריכים להסתכל צפונה על מה שקורה למשל מבחינת מזון, מבחינת המרחבים המגונים בדרישות האיום ומתן המענה, מיגון נעשה כל השנים, פה זה כבר דובר.

מרדכי יוגב: לאור האירוע האחרון שעדיין לא נגמר צריך לתת לדבר הזה מענה.

מרדכי יוגב: הייתי ממליץ קודם כל להתכנס, כאן אני אומר למשרד הכלכלה, כבר בתכניות שיש עכשיו, בקול קורא שיש עכשיו בסוף 2014 תכנון 2015 עם האוצר או בלי האוצר, כמו שהחינוך התכנס וייצר את המיגון, גם אתם לגני הילדים, למעונות של טווח 0 עד 7 או מאפס עד 9 בצפון, לחשוב על הוצאה.

מרדכי יוגב: למשל אתם מוציאים 100 מעונות בשנה הבאה, אני לא יודע כמה באמת, תוציאו רק 90 ו-10 תיקחו מהתקציבים למיגון מקומות.

מרדכי יוגב: ציינה כאן מישהי מאשדוד - - -

אורלי לוי אבקסיס: אבל מוטי, עדיין יש 600 מיליון לא מנוצלים, אולי יש 5% שנוצלו, הכסף קיים, צריך לשנות את ההנחיה.

מרדכי יוגב: אין לנו בררה, באותם מקומות שהם מאוימים יותר ונדרש להם המיגון הגבוה ביותר, מיגון של כל המבנה, אם הם יכולים לעשות את ה-matching עם האוצר אחלה, אם לא, זה בחצר שלהם שיוציאו 90 לבנייה ועל חשבון 10 לקחת למיגון למקומות שאין בררה.

מרדכי יוגב: ככל שהם יצליחו לעשות את matching עם האוצר אני בעד.

מרדכי יוגב: אני חושב שזאת החלטה שצריכה להתקבל, אני יכול לומר את זה גם לשר הממונה, אני מציע שתעלו את זה גם מלמטה.

אורלי לוי אבקסיס: תאמר לו.

אורלי לוי אבקסיס: אני מבקשת לומר לך משהו מוטי.

אורלי לוי אבקסיס: בשבוע שעבר ערכנו כאן דיון בנוגע להעסקת בני נוער.

אורלי לוי אבקסיס: משרד הכלכלה לא שלח לנו נציג, שאלנו מדוע אין נציג של משרד הכלכלה, נאמר לנו 'אנחנו בימים של לחימה'.

אורלי לוי אבקסיס: קצת הזוי בעיניי שמשרד הכלכלה מכריח את המעונות הללו לפתוח - - -

יעקב מרגי: עוד לפני שהוכרז מצב לחימה.

אורלי לוי אבקסיס: כן.

אורלי לוי אבקסיס: השר הממונה בעצמו לא שולח נציג ואפילו פקיד קטן, כאילו כולם מגויסים עכשיו לחזית.

יעקב מרגי: הם בלחימה על החוקה.

מרדכי יוגב: מי שהבין הבין.

מרדכי יוגב: גם תעסוקת נוער בוודאי.

מרדכי יוגב: אני חושב שכוח האדם הבסיסי צריך להיות כמו כל דבר בסביר או בדבר קבוע וכך גם המרחבים המוגנים.

מרדכי יוגב: בסוף אין בררה ועושים את זה, בסוף זה אחד על אחד ועושים את זה.

מרדכי יוגב: אני לא חושב שלא עושים.

מרדכי יוגב: , עושים גם המפקחים של משרד הכלכלה וגם הארגונים המפעילים.

מרדכי יוגב: ככל שזה יהיה ברור שזה באחריות, גם לרשויות איכפת להן.

מרדכי יוגב: צריך לציין את כל ראשי הרשויות, יצא לי לעבור אצל חמישה, אצל כולם הרגשתי את האכפתיות וכל אחד מזכיר את המעון היחידי שלו - - -

יעקב מרגי: כל כך אכפתיים עד שהם רוצים לנהל את המעונות בעצמם.

מרדכי יוגב: לא.

מרדכי יוגב: אלה שעושים את זה יודעים, הזכרתי שאני בא מרשות שעושה את זה, היא לוקחת את האחריות.

מרדכי יוגב: בשעתו רציתי שיעשו את זה ארגונים.

מרדכי יוגב: טוב, אני לא אאריך יותר.

מרדכי יוגב: תודה.

אורלי לוי אבקסיס: תודה.

אורלי לוי אבקסיס: חבר הכנסת יעקב מרגי.

יעקב מרגי: אין ספק שלא דומה מערכה אחת לשנייה.

יעקב מרגי: צריך להפיק את הלקחים.

יעקב מרגי: יש תורה כתובה לפעולות בשגרה, לחירום ולחירום בחירום.

יעקב מרגי: לצערי הרב אנחנו מנסים להמציא את הגלגל מחדש ולא להשתמש בדברים כתובים.

יעקב מרגי: הזכרת את המוסד לביטוח לאומי, אני אומר כהיותי כשר, מסתבר שאין בכלל תורת לחימה וכל מה שרצו להקים כמו רח"ל (רשות חירום לאומית), אף אחד לא יודע מה, רצו ובסוף החליטו לפזר את זה בין משרדי הממשלה, כל אחד רצה לזרוק את התפוח הלוהט בלי אחריות, רק סמכות.

מרדכי יוגב: הייתה נפילה ונצמח מחדש.

מרדכי יוגב: מתן וילנאי וכל מי שהיה בתקופה של מתן, זה צמח.

יעקב מרגי: אני חושב שמי שצריך להוביל את המקהלה הוא משרד הכלכלה, הוא צריך לתאם יחד עם ראשי הרשויות כתיבת תורת לחימה או נוהל עבודה למצבים כאלה.

יעקב מרגי: ראשי הרשויות יודעים להתמודד עם גופים אלטרנטיביים, הם יודעים להתמודד עם מתנדבים, יש להם מאגר מתנדבים.

יעקב מרגי: בכל מקום להתחיל ולחפש דברים ולא שזורקים אחריות מהאחד לשני רק בשביל כסת"ח (כיסוי תחת), אני חושב שמשרד הכלכלה צריך להפיק לקחים, צריך לקחת את הטענות של ראשי הארגונים.

יעקב מרגי: הם אומרים בצדק ואני מכיר, הלוואי שבתקן שיש היום שמטפלת תספיק לעשות מה שהיא צריכה לעשות בשגרה, הלוואי, הלוואי.

יעקב מרגי: להוסיף לה את המעמסה הרגשית הזאת וגם להתנהל במצבי לחץ זה לא נכון.

יעקב מרגי: לכן זה מתבקש, אני אומר שלהריץ ארבע היסטריות למדד - - -

אורלי לוי אבקסיס: סליחה חבר הכנסת יעקב מרגי, השאלה שלנו הורים, לי יש ארבעה ילדים, שתיים שהן מתבגרות בנות 12 ו-13.5, אבל יש לי שניים שהם יחסית קטנים, אחד בן שנה ושמונה חודשים ואחד בן שבע.

אורלי לוי אבקסיס: המחשבה שאם תגיע אלינו האזעקה גם כשהמקלט הוא מאוד מאוד סמוך, איך אני תוך 90 שניות מצליחה להכניס את שניהם, הגדולות תתנהלנה לבד.

יעקב מרגי: בתקווה.

אורלי לוי אבקסיס: כן, תוך כדי הלחץ להספיק להגיד להם 'קדימה לרדת', איך אנחנו מצליחים לעשות את המעבר הזה?

אורלי לוי אבקסיס: אני מנסה לחשוב על אותה מטפלת שצריכה להספיק לפחות שישה ילדים, אגב, כל אחת יודעת איזה שישה ילדים היא לוקחת?

אורלי לוי אבקסיס: <קריאה:> כן.

אורלי לוי אבקסיס: הם מחולקים לקבוצות.

אורלי לוי אבקסיס: אם מדובר בתינוקות איך היא אמורה להרים אותם?

<טובה סיני: היא לא אמורה.

<טובה סיני: אני מפקחת ארצית בנעמ"ת.

<טובה סיני: זה המקום כאן לומר לפרוטוקול, בהתייחס להנחיות פיקוד העורף לבחור את המקום המועדף כמקום מיגון בתנאי שהוא יהיה מקום שבהגדרה תוך דקה וחצי ניתן להגיע אליו, אנחנו משאירים ונשארים עם הילדים במקומות שבחרנו בתוך כיתות האם, קרי, מול ומתחת לחלונות.

<טובה סיני: על קירות פנימיים ובחללים ללא חלונות משכיבים מראש את הילדים.

<טובה סיני: אלה שמצליחים להגיע בדקה וחצי למקלט או שמושכבים - - -

אורלי לוי אבקסיס: ההורים יודעים איזה ילדים לוקחים למקלט ואיזה משאירים?

<טובה סיני: ההורים יודעים איזה כיתות בחרנו לזה.

<טובה סיני: הורים יודעים - - -

אורלי לוי אבקסיס: הורה יודע שהבת או הבן שלו לא יהיה בין הילדים שיועברו למרחב המוגן?

<נעמי מורנו: ההורים מאוד מאוד כועסים ובעצם הרכז יוצא ישירות אל הצוותים בשטח, הקשר איך הם יכולים לומר את זה להורים, איך הם יכולים להסביר את זה לעצמם במצב הזה.

<נעמי מורנו: אני רוצה לומר שאנחנו ב"ויצ"ו" עושים תרגולת פעם בשנה לכל הסיטואציה הזאת, ממוצע ההתכנסות הוא לפחות חמש דקות.

<נעמי מורנו: זה אחד לאחד בחמש דקות אחרי תרגולת ותרגילי הרפיה לכולם.

<נעמי מורנו: זה המצב כרגע אל מול הנתונים.

אורלי לוי אבקסיס: אני רוצה להבין בשביל הפרוטוקול, אתם מראש מחליטים איזה ילדים יעברו למרחב המוגן ואיזה תשאירו מופקרים?

<ליאורה מינקה: למוגן שיש ביותר.

אורלי לוי אבקסיס: שזה חדר לא מוגן.

<ליאורה מינקה: נכון.

אורלי לוי אבקסיס: בואו נקרא לילד בשמו, להשאיר אותם במרחבים המסוכנים.

<יעל שמרגד: יתרה מזאת, חלק מסדר היום במעונות זה לינה בצהריים, שינה.

<יעל שמרגד: אנחנו לא מסוגלים להעיר את הילדים ולפנות אותם אפילו כשיש ממד.

<יעל שמרגד: חלק מסדר היום הוא שינה בצהריים, אי אפשר להעיר אותם.

<יעל שמרגד: 20 או 30 ילדים בכיתה, מי יכול להעיר אותם?

אורלי לוי אבקסיס: אז אתם מעדיפים להשאיר אותם ישנים מאשר להתחיל להריץ אותם.

אורלי לוי אבקסיס: וזה מתוך ידיעה - - -

יעקב מרגי: ממה נפשך?

יעקב מרגי: פגיעה ישירה גם לאלה שבקירות הפנימיים וגם לאלה שנמצאים רחוק מחלונות, הם נפגעים.

יעקב מרגי: על מה מדברים?

יעקב מרגי: על רסיסים.

יעקב מרגי: מצב שכיבה הוא הכי בטוח.

יעקב מרגי: <קריאה:> מעבר לזה.

יעקב מרגי: אנחנו יודעים שהסיכון הוא יותר גדול היום כשהם רצים עם שתי תינוקות על הידיים.

יעקב מרגי: הסיכוי שילד יפגע הוא יותר גדול אם המטפלת יורדת במדרגות.

אורלי לוי אבקסיס: אנחנו מדברים על הטווח של ה-40 ק"מ?

<טובה סיני: 40 עד 80 כרגע.

אורלי לוי אבקסיס: ועד 40 ק"מ הכול ממוגן?

אורלי לוי אבקסיס: <קריאה:> זה אותו דבר.

אורלי לוי אבקסיס: אמרו שהיום פותחים.

אורלי לוי אבקסיס: זה מזעזע, מה אומרים בפיקוד העורף.

אורלי לוי אבקסיס: <קריאה:> המדינה החליטה שזה בשגרה, אז זה שגרה.

יעקב מרגי: מה שגרה?

יעקב מרגי: שגרה זה "צבע אדום" שמונה פעמים בשעתיים ובום.

<נעמי מורנו: אני מבקשת להעיר הערה לגבי האם זו שגרה או לא שגרה.

<נעמי מורנו: ברגע שהמדינה החליטה שזה שגרה, ונאמר שנגיע להבנה עם משרד הכלכלה שקצין הבטיחות של הרשות המקומית, הוא הבנאדם שיש לו את התעודות, הוא זה שיכול לקבוע כבר - - -

אורלי לוי אבקסיס: סליחה, אתם צריכים לחפש את המקומות החלופיים?

<יעל שמרגד: אני פניתי לרשות המקומיות יחד עם אגפי הבינוי שלהם ומנהלי הנכסים, בכמה רשויות מצאנו.

יעקב מרגי: רק לסכם.

יעקב מרגי: אני חושב שלאור הדברים שנאמרו כאן צריך להתכנס לנוהל סביר מעשי, הרי אנחנו לא מפנטזים שיצא עכשיו מבצע למיגון כל הארץ, אבל לפחות לפחות במצב הנתון שההוראות תהיינה מחודדות וברורות ולהישען על דברים קיימים, לא צריך להמציא אותם.

<ליאורה מינקה: וגם לשמוע אותנו.

<ליאורה מינקה: צריך להבין שיש לנו גם שיקול דעת, הרי אנחנו מפעילים כפרי נוער בתוך המקומות האלה - - -

אורלי לוי אבקסיס: היה ואתם מחליטים לסגור בניגוד לזה, מה קורה אתכם?

<ליאורה מינקה: אנחנו חוטפים.

<נעמי מורנו: זה גם מעבר לעניין הכסף.

<נעמי מורנו: משרד הכלכלה מפנה את ההורים וטוען שאנחנו פעלנו בניגוד להנחיות המדינה, בניגוד להנחיות הממשלה, בניגוד להנחיות האלה והאלה, ושאנחנו בעצם פוגעים בהורים בצורה ישירה.

<נעמי מורנו: זה נאמר לי, זה נאמר לאוזניי בנוכחות הורים.

<נעמי מורנו: ההתנערות הזאת היא התנערות קשה.

<נעמי מורנו: אנחנו לא סתם כאן.

<נעמי מורנו: זאת התנהלות פושעת לחלוטין,ממש התפרקות מכל התחייבות שלטונית.

<נעמי מורנו: אין לי מילים יותר פשוטות לזה.

אורלי לוי אבקסיס: בבקשה רות מהמרכז השלטון המקומי.

<רות דיין מדר: השלטון המקומי פועל בהתאם להוראות פיקוד העורף ואם מדובר על שגרה אז מתנהלים בשגרה.

<רות דיין מדר: אין ספק שצריך לקבוע נהלים לשעת חירום.

<רות דיין מדר: כמו שנקבעים בבריאות עם השלטון המקומי ובחינוך עם השלטון המקומי גם משרד הכלכלה צריך לקבוע נהלים - - -

אורלי לוי אבקסיס: לא נעשו הדברים האלה מול השלטון המקומי?

<רות דיין מדר: לא ידוע שבנושא הזה נקבעו נהלים - - -

יעקב מרגי: מהרגע שבוטל מפעל חיוני אין שום זיקה, אין שום קשר.

אורלי לוי אבקסיס: יש כאן עוד מישהו שרוצה להוסיף משהו כי אנחנו פונים כעת למשרד הכלכלה.

<רות דיין מדר: צריכה אולי להיות ועדה משותפת שתבנה את הנוהל להתנהלות בשעת חירום יחד עם הארגונים כי הארגונים חייבים להיות.

<רות דיין מדר: סוגיה נוספת, עכשיו עם הנוהל החדש של משרד הכלכלה שמוצע, שלא יתעלמו מנושא המיגון ובניית המקלט ובחינה מחודשת של גודל המדד.

<רות דיין מדר: <קריאה:> מה שאנחנו מקבלים בעצם ממשרד הכלכלה אלו הנחיות פיקוד העורף עם הלוגו של פיקוד העורף.

<רות דיין מדר: מעבר לכך, איום בנקיטת סנקציות על המעונות שלא פותחים את שעריהם.

<ענת לרנר: אני באה משדרות, אני הייתי בוועדה קודמת ואורלי ביקשה שאשאר.

<ענת לרנר: אני רוצה לומר שיש חיים לפני ואחרי.

<ענת לרנר: על כל מה שדובר פה אנחנו עברנו במשך שנים בשדרות ועוטף עזה.

<ענת לרנר: היום החיים, כשאנחנו במעונות ממוגנים, נראים אחרת לגמרי.

<ענת לרנר: אומנם יש בעיה של חוסר בכוח אדם ואנחנו כל יום משבצים מתנדבים, אבל אם ילדה בת שנתיים אומרת למטפלת שלה, 'אני אוהבת לבוא למעון כי במעון אני לא שומעת "צבע אדום" והיא מרגישה בטוח במעון, אז השגנו באמת את המטרה שהילדים ימשיכו לתפקד כרגיל.

אורלי לוי אבקסיס: תודה.

אורלי לוי אבקסיס: בבקשה משרד הכלכלה, אחרי ששמעת את כל הטענות, את כל החששות.

אורלי לוי אבקסיס: בואי נגיד, זה חשש מוצדק ביותר, מה יש למשרד הכלכלה לומר בעניין?

<איטה עטייא: א', החששות ברורים ומובנים.

<איטה עטייא: אנחנו לא מנותקים מהעולם, יש לנו מקוד חירום, אנחנו שומעים את ההורים, אנחנו שומעים את הילדים, אנחנו שומעים את כולם.

<איטה עטייא: צריך להבין שהמצב שהוגדר, המצב המיוחד בעורף, יש ריבון אחד וקוראים לו פיקוד העורף.

<איטה עטייא: למה אני מעבירה את ההנחיות, לא מישהו אחר מעביר את ההנחיות, זאת אני.

<איטה עטייא: למה מעבירה אותם אחד לאחד?

<איטה עטייא: כי במלחמות ובמבצעים הקודמים תרגמתי אותם ואז היה כעס 'למה את מתרגמת, למה את לא מוסרת את זה כמו שהם'.

<איטה עטייא: אז החלטנו להעביר אותם אחד לאחד.

<איטה עטייא: יש ריבון שקוראים לו פיקוד העורף - - - <קריאה:> אבל - - -

<איטה עטייא: עכשיו שיתנו לי לדבר, שתקתי ועכשיו אני אגיב - - -

אורלי לוי אבקסיס: אתם רוצים לשאול שאלה, אני אתן לכם לשאול.

אורלי לוי אבקסיס: אולי יש לה תשובה במשפט הבא.

<איטה עטייא: לנו יש מינהל חירום במשרד, אנחנו כפופים לפיקוד העורף - - -

אורלי לוי אבקסיס: סליחה, בטח פיקוד העורף מתייעץ איתכם.

<איטה עטייא: נתחיל בזה שהוא לא מתייעץ.

<איטה עטייא: זה שלקח עשר שנים לשכנע אותו להוריד את המפעל החיוני, תאמיני לי שזו הייתה מלחמה עקובה מדם.

<איטה עטייא: הם מתחרטים על הרגע הזה.

<איטה עטייא: כשהם רואים שהמעונות לא נפתחים הם אומרים 'אמרנו לכם שזה לא יקרה'.

<איטה עטייא: מבחינת פיקוד העורף, כמו שאמרו כאן ובצדק, אומר פיקוד העורף דבר אחד 'המשק צריך לעבוד, ההורים צריכים ללכת לעבודה, צריך לשדר שגרה' – אלו הכללים שנקבעו.

<איטה עטייא: אנחנו כפופים לכללים האלה לטוב, לרע - - -

אורלי לוי אבקסיס: אני זוכרת שבסבב הקודם רוביק דנילוביץ בניגוד להנחיות פיקוד העורף החליט לא לפתוח את גני הילדים לגיל הרך ובאותו יום נפל שם טיל.

אורלי לוי אבקסיס: אני זוכרת את הכעס של פיקוד העורף.

אורלי לוי אבקסיס: זה נפל בתוך גן ילדים, ואמרו איזה מזל שבאותו רגע החמיר ראש העיר עם המועצה.

<איטה עטייא: ההנחיה החדשה, היה וראש עיר רוצה להחמיר כולם מתיישרים כולל מעונות היום למרות שלכאורה מעונות היום לא כפופים לראש הרשות.

<איטה עטייא: ברגע שראש העיר הנחה להחמיר והוא סוגר הכול, אז גם מעונות היום יסגרו.

אורלי לוי אבקסיס: השאלה אם יש לכם הוראות מסוימות מתי ובאיזה מקלטים, באיזה מרחק מהגנים, יש לכם הוראות בשעת אזעקה, מי אמור להעביר את הילדים, לאן ולאיזה מרחק ומדידה?

<איטה עטייא: אני שוב חוזרת ואומרת, ההוראות הם הוראות על פי פיקוד העורף.

<איטה עטייא: <קריאה:> הוא לא מנחה - - -

<איטה עטייא: דקה, דקה.

<איטה עטייא: אם אתם רוצים שאני לא אענה אני לא אענה.

<איטה עטייא: עכשיו חזרנו מישיבה של פחות שעתיים ושוב יש כאן דו שיח של חרשים, חבל כי אנחנו רוצים להתקדם.

<איטה עטייא: אגב, התקבלו החלטות בישיבה הזאת שהן ההחלטות שהולכות לקדם אותנו קדימה.

<איטה עטייא: אני שומעת ואני חושבת שפשוט לא הייתה ישיבה.

<איטה עטייא: אמרנו שיש הנחיות מסוימת שהלכו.

<איטה עטייא: העלו כמה דברים, המנהלת אמרה שהיא תיקח את זה ותחדד את זה בתקווה שביום חמישי תהייה ישיבה עם פיקוד העורף על מנת שהטענות יעלו לריבון ושיסביר - - -

אורלי לוי אבקסיס: עד יום חמישי אנחנו לא נדע איפה אנחנו עומדים?

אורלי לוי אבקסיס: אנחנו יום ביום שני, סליחה.

אורלי לוי אבקסיס: הם רק ישבו ביום חמישי?

אורלי לוי אבקסיס: זה חירום.

אורלי לוי אבקסיס: חירום.

<איטה עטייא: זה התאריך שנקבע.

<איטה עטייא: אני אגיד שזה מאוד דחוף.

יעקב מרגי: צריך לדבר עם המנהלת.

אורלי לוי אבקסיס: המנהלת בלחימה, אתה לא מבין?

אורלי לוי אבקסיס: הבית היהודי הוא במצב לחימה, הוא לא מתפקד.

אורלי לוי אבקסיס: זו התשובה שקיבלו פה ואתה יודע.

<איטה עטייא: באמת היה דיון רציני שלוש שעות.

<איטה עטייא: ברצינות.

אורלי לוי אבקסיס: אני לגמרי ברצינות, אני הכי רצינית שבעולם.

אורלי לוי אבקסיס: אם זה עושה לך רושם לא נכון - - -

<איטה עטייא: חלילה.

<איטה עטייא: אני אומר שלחלק מהדברים יינתנו פתרונות וההנחיות שתצאנה הן תהיינה הרבה יותר מחודדות.

<איטה עטייא: חלק מהדברים פשוט זה לא בידנו.

<איטה עטייא: פשוט לא בידנו ואנחנו צריכים שנציג פיקוד העורף יענה להם על השאלות וגם לנו על השאלות.

<איטה עטייא: ברגע שיהיו תשובות לדברים אנחנו ניתן אותם.

יעקב מרגי: הרציונל של הכלכלה הוא תעסוקת ההורים.

יעקב מרגי: זה הויכוח הפילוסופי עוד מימי הממשלה הקודמת.

יעקב מרגי: היא קיימה דיונים, הייתי אז חבר בממשלה הקודמת, אם לא היו משחקי אגו של השרים, בין שר התמ"ת (תעשייה, מסחר ותעסוקה) דאז שלום שמחון לבין שר החינוך, זה צריך לעבור לתחום החינוך.

יעקב מרגי: ברגע שהרציונל של הכלכלה הוא להשאיר את ההורים בעבודה אז אין התאמה בין הנהלים של פיקוד העורף, משרד החינוך ולבין משרד הכלכלה בנושא הזה.

יעקב מרגי: שוב, שוב, עד שזה לא יועבר לחינוך צריך לכתוב נוהל עבודה.

<ליאורה מינקה: אני לא מבינה למה ראשי רשויות ופיקוד העורף הם פקטור וראשי הארגונים הם לא פקטור.

<ליאורה מינקה: זה דבר שאני חושבת - - -

<רות דיין מדר: למה, היום ישבו איתך ולא איתנו.

<רות דיין מדר: יש לנו איש שהוא מומחה לעניין הזה.

<איטה עטייא: ההנחיה של פיקוד העורף שראש הרשות הוא לא ריבון ברשות שלו.

<איטה עטייא: מה לעשות.

יעקב מרגי: אני יודע שבתקופתה של אתי אלמוג הייתה לכם דלת פתוחה.

<ליאורה מינקה: אבל בכתב את לא רוצה לתת לי את המסמכים האלה.

אורלי לוי אבקסיס: אנחנו עברנו לדיון פתוח מאוד.

<ליאורה מינקה: בכתב לא קבלתי דברים שהעלו.

אורלי לוי אבקסיס: אבל שמענו שבארבע השעות הללו לא היו בכלל נציגים של השלטון המקומי.

אורלי לוי אבקסיס: <קריאה:> צריך לחדד את הנושא של הגיל הרך, הם לא ילדים עצמאיים.

אורלי לוי אבקסיס: אלו ילדים חסרי יכולת.

אורלי לוי אבקסיס: ברור.

אורלי לוי אבקסיס: ממשרד הכלכלה יש עוד משהו להוסיף או שנסכם.

אורלי לוי אבקסיס: <קריאה:> אנחנו עכשיו בזמן אמת.

אורלי לוי אבקסיס: אנחנו בזמן אמת ואני רוצה לנסות לסכם.

אורלי לוי אבקסיס: חברים, אני חושבת שהנושא של ילדים בגיל הרך זה משהו שלצערי הרב צריך להדאיג כל אחד ואחת מאזרחי מדינת ישראל ובמיוחד את הורים לילדים בגילאים הללו.

אורלי לוי אבקסיס: אם אנחנו מבינים שהשיקול, אולי היחיד, הוא לא ביטחונם של הילדים אלא איזה עסקים אנחנו משדרים החוצה, הורים לא יכולים לשבת בשקט ולא יכולים ללכת לעבודה בשקט ואין להם על מי לסמוך.

אורלי לוי אבקסיס: בשורה התחתונה אם נאצלים לבחור אילו ילדים יגיעו למרחב מוגן בזמן שעומד לך להתחבא מהפצצות בזמן אזעקה, צריך להבין שיש כאן ממש בחירתה של סופי, איזה ילדים אנחנו משאירים בסיכון ואילו ילדים אנחנו מצילים.

אורלי לוי אבקסיס: האם הילדים הפרטיים שלנו יהיו ראשונים, האם הילדים של מי שאנחנו מכירים, האם הילדים של ההורים היותר חזקים שדורשים שהילדים שלהם יהיו מוגנים.

אורלי לוי אבקסיס: אני באמת לא יודעת מהי מערכת השיקולים שקובעת איזה ילדים מזיזים למרחב מוגן ואיזה לא.

אורלי לוי אבקסיס: אני חרדה ביום שבו יגמרו הניסים וייפול קאסם או איזה פצצה על מעון שכזה שהייתה התרעה על כך שהוא מסכן את הילדים.

אורלי לוי אבקסיס: אני חרדה מכך שהצוות המצומצם שנמצא בתוך המרחבים האלה, בתוך הגנים האלה יעשה איזו טעות מתוך מחשבה להציל כמה שיותר ילדים ושתוך כי ניסיון להכניס אותם למרחב המוגן יפצעו ילדים בדרך.

אורלי לוי אבקסיס: מי ייתן את הדין על כך?

אורלי לוי אבקסיס: <קריאה:> אנחנו, הצוותים החשופים.

אורלי לוי אבקסיס: <קריאה:> גם הם בעצמם חרדים, גם להם יש ילדים פרטיים בבית ובכל מיני מקומות אחרים.

אורלי לוי אבקסיס: אתם רק מחדדים את מה שאני מרגישה.

אורלי לוי אבקסיס: אנחנו נמשיך ונאמר שהוועדה למדה שאין הנחיות ברורות בכתב לגבי התנהלות במרחב מוגן במעונות יום.

אורלי לוי אבקסיס: אנחנו רוצים לדעת מהי ההיא ההגדרה המדויקת למרחב מוגן.

אורלי לוי אבקסיס: בבקשה להעביר את התשובה עוד היום.

אורלי לוי אבקסיס: אם אתם רשמתם בהנחיות שלכם 'האזור הכי מוגן שיש', מהו 'האזור הכי מוגן שיש' כשאנחנו לא מדברים על מרחב מוגן לפי ההוראות הכלליות.

אורלי לוי אבקסיס: יש הוראות סותרות בין פיקוד העורף לבין הרשויות, אנחנו לומדים על כך.

אורלי לוי אבקסיס: הוועדה למדה שהנחיית פיקוד העורף באשר להתנהלות במרחב המוגן היא אחת לגבי מסגרות שונות: מעונות, קייטנות, מוסדות חינוך.

אורלי לוי אבקסיס: צריך לזכור שאנחנו מדברים על גילאי ילדים שהם לא עצמאיים, שאין להם את ההבנה, שאין להם את היכולת הפיסיולוגית לאסוף את עצמם ולרוץ למרחב מוגן.

אורלי לוי אבקסיס: צריך לזכור שאנחנו מדברים על גילאים משלושה חודשים עד שלוש שנים.

אורלי לוי אבקסיס: תראו לי כמה ילדים בגילאים האלה יוכלו לעשות את זה באופן עצמאי או להקל על הצוות.

אורלי לוי אבקסיס: <קריאה:> צריך להדגיש מה יהיה בין פיקוד העורף לרשות המקומית כדי להחמיר, כדי לסגור ולא כדי לפתוח

אורלי לוי אבקסיס: ברור לנו לחלוטין.

אורלי לוי אבקסיס: הוועדה למדה שלשיקולי פיקוד העורף וההנחיות שלו הם בגדר נראות של שגרה ולא ביטחון הילדים.

אורלי לוי אבקסיס: את זה כבר אמרתי.

אורלי לוי אבקסיס: הוועדה למדה שעל הצוות המטפל מוטלת האחריות מי מראש יגיע למרחב המוגן או מי, אני לא רוצה להגיד יופקר, יישאר באזור הסכנה.

אורלי לוי אבקסיס: לוועדה עדיין לא ברור מי בודק את הכשירות של המקומות החלופיים של המרחב המוגן.

אורלי לוי אבקסיס: אנחנו רוצים להבין מי אחראי על מציאת החלופות, מי מאשר את החלופות.

אורלי לוי אבקסיס: הרי אנחנו יודעים שבבתי הספר יש מרחבים מוגנים, מי בודק - - - <קריאה:> אבל מי בודק את הכי מתאימים?

אורלי לוי אבקסיס: לגני ילדים, כמובן כשאנחנו מדברים על מערכת החינוך אנחנו מדברים על מערכת החינוך שזה מגיל שלוש ואילך.

אורלי לוי אבקסיס: אנחנו רוצים להבין מי בעצם אמון לבדוק את החלופי הוא מקום מתאים או לא מתאים ובאיזו תדירות מגיע האחראי והאם יש לכם מספיק כוח אדם.

אורלי לוי אבקסיס: האם אתם באים בדין וחשבון מול משרד החינוך לגבי הגנים?

<יעל שמרגד: מגיע, מגיע.

<יעל שמרגד: אנחנו חייבים לבדוק.

<יעל שמרגד: דווקא בקטע הזה הם הגיעו.

<טובה סיני: זאת לא אמורה להיות צפייה מוקדמת.

אורלי לוי אבקסיס: אני מגיעה לכך.

אורלי לוי אבקסיס: לפחות באזורים האלה אנחנו נמצאים היום בעת חירום.

אורלי לוי אבקסיס: צריך לזכור שהיינו שם כמעט לפני שנתיים.

אורלי לוי אבקסיס: לא נלמד הלקח?

אורלי לוי אבקסיס: לא הועברו תקציבים למיגון מעונות לגיל הרך?

אורלי לוי אבקסיס: האם לא הבנו שהטווח הוא כבר לא שדרות?

אורלי לוי אבקסיס: שהוא עבר את כל האזורים האלה, שהוא מגיע היום למקומות בהם אנחנו נותנים הנחיה לשים ילדים באזורים מסוכנים בגלל שאין לנו חלופה אחרת?

אורלי לוי אבקסיס: האם אנחנו לא יכולים מעכשיו ואליך להיות ערוכים לסבב הבא, אני לא צריכה להיות נביא לדברים נוראיים - - -

יעקב מרגי: אני חייב לעזור לך בקצת חיוך.

יעקב מרגי: באחד העיתונים ראיתי קריקטורה, הבעל בצו 8 מחייג לאשתו ומראים אותה שהיא בלחץ כשהאחד צועק 'מתי הבריכה', השני, 'מתי הקייטנה' היא בלחץ והוא נינוח עם המדים ושואל אותה 'איך את מסתדרת'.

אורלי לוי אבקסיס: השאלה איך משרד הכלכלה נערך לסבב הבא.

אורלי לוי אבקסיס: אנחנו לא צריכים להיות גאונים להבין את זה.

אורלי לוי אבקסיס: אבל יש למשרד הכלכלה תקציבים לבניית מעונות.

אורלי לוי אבקסיס: אגב, חלק מהתקציב לא מנוצל, אולי רק 5% ממנו, הכספים האלה יחזרו לאוצר, לא חבל עליהם?

אורלי לוי אבקסיס: השאלה היא, בעצם לא שאלה זו דרישה, על משרד הכלכלה להכניס לתוך אותו קול קורא את הדרישה למיגון של מעונות לגיל הרך תוך דגש על כל האזורים המסוכנים גם בצפון וגם בדרום.

אורלי לוי אבקסיס: היום אנחנו עדים למערכה בדרום ורק עניין של זמן עד שתיפתח מערכה בצפון.

אורלי לוי אבקסיס: אני לא מישהי שמנבאת רע.

אורלי לוי אבקסיס: אנחנו יודעים שרק הלילה נפלה פצצה מכיוון לבנון כך שצריכים להיות ערוכים גם לזה.

אורלי לוי אבקסיס: עכשיו אני קוראת ודורשת ליצור שולחן עגול שיכלול בתוכו את השלטון המקומי, משרד הכלכלה, פיקוד העורף ואת הארגונים כדי ליצור כללים אחידים וברורים.

אורלי לוי אבקסיס: שאותם כללים יבדקו מהן ההנחיות האחידות בגילאים הספציפיים בהם אנחנו דנים, מהו מרחב מגן כהגדרתו, מה עלינו לעשות.

אורלי לוי אבקסיס: בנוסף, אנחנו קוראים למשרדים הרלוונטיים להוסיף כוח אדם.

אורלי לוי אבקסיס: שיהיה כוח אדם של בנות שירות לאומי או חיילות כדי לאפשר תפקוד אפקטיבי של כוח האדם.

אורלי לוי אבקסיס: בשגרה אנחנו זועקים שיש מחסור.

אורלי לוי אבקסיס: אנחנו מבקשים תשובות, מאחר ואנחנו בימים של לחימה אין לנו זמן עד יום חמישי.

אורלי לוי אבקסיס: הוועדה קוראת להתייחסות של משרד הכלכלה כבר ביום רביעי, בבקשה.

אורלי לוי אבקסיס: מצידי, תשבו בלילות, מצידי תעשו את זה טלפונית תוך התייעצות שוטפת.

אורלי לוי אבקסיס: אנחנו רוצים כאן תשובות עוד לפני סוף השבוע.

אורלי לוי אבקסיס: תודה.

אורלי לוי אבקסיס: הישיבה נעולה.